
Pikakari supluskoha hooldusnõuded

1. Pikakari supluskoha ettevalmistustööd on jagatud kaheks etapiks:

Etapp I – Tähtpäev 25. aprill. 
1. Liiva- ja rohuala rehadega läbi riisumine. Rannaliivaalal keskkonnaohtliku prügi (plast, klaas, sigaretikonid jne) kokku korjamine ja utiliseerimine.
2. Merest väljauhutud meretaimestiku mh. adru, jäätmete ning prahi ära vedamine.
3. Rannaliiva mehaaniline sõelumine 20 cm sügavuselt kogu rannajoone pikkuses (ca 270 m), samuti laste mänguväljakute ning võrkpalliplatsi alal.
4. Rannaliiva veepiiri suunas tagasi planeerimine ja tasandamine.
5. Pikakari parkla puidust piirde jooksev hooldus, mh. kahjustunud detailide vahetus, katmine puidukaitse vahendiga vähemalt üks kord ühe kalendriaasta jooksul.
6. Pikakari slipikai, mis on eelnevalt korrastatud ja puidukaitsevahendiga töödeldud, transport ja merre paigaldamine 25.aprilliks.
7. Rannaalal olevate lipumastide (3 tk) korrasoleku tagamine.
 

Etapp II – Tähtpäev 10. mai.
1. Katariina kaile kogunenud liiva ja prahi koristus ning ära vedamine.
2. Korvpalliväljaku, kaubanduse betoonplatsi ja hooldusalal asuvate pinnaseteede pühkimine ja koristamine.

3. Rannaliiva tagasiplaneerimine kai äärest võrkpalliplatsile ja laste mänguväljakute aladele koos tasandamisega.
4. Pakkuja paigaldab Pikakari randa ( üks kokkupandav laudtee 80 jm pikkusega ja 2 m laiusega ) sügavimmutatud puidust laudisega, kruvidega kinnitatud kokkupandav laudtee.
5. Pikakari mängulaeva-väljaku pinkide aluste (4 tk) loodimine ning vajadusel detailide vahetamine, katmine puidukaitse vahendiga vähemalt üks kord ühe kalendriaasta jooksul. 
6. Supluskoha infostendide (parklas, kolmikstend, invaranna stend)  korrastamine ja puhastamine.
7. Väliduši  transport, paigaldamine ning veevõrguga ühendamine.
8. Sügavimmutatud puidust laudisega, kruvidega kinnitatud väliduši platvormi soetamine ja paigaldamine. 
9. Lõkkekohtade (2 tk) hooldus; isetekkeliste lõkkekohtade likvideerimine.
10. Inventari (riietuskabiinid, rannapingid, prügikastid) remont, värvimine, grafitite eemaldamine  ja ranna-alale paigaldamine.
11. Spordiinventari (võrkpallivõrgud, korvpallirõngaste võrgud) soetamine ja paigaldus vastavalt Hankija esitaud nõudmisele.
12. Täitja omandis või renditud 2,5 m3 mahuga prügikonteineri paigaldamine parkimisplatsile, konteineri täituvuspõhine tühjendamine.
13. Rannaliivalal keskkonnaohtliku prügi (plast, klaas, sigaretikonid) kokku korjamine ja utiliseerimine.
14. Pikakari rannaparkla ja slipikaiparkla koristamine (  lisa 1 joonis 4 ).
2. Pikakari supluskoha igapäevased hooldustööd suplushooajal 15. maist kuni 30. septembrini:

1. Supluskoha puhtuse ja korrasoleku tagamine igapäevaselt kella 9.00-ks hommikul.
2. Supluskoha kogu pindala (liivaala, rohuala, puu ja põõsastealuste) puhastamine prahist, merest väljauhutud taimestikust mh adrust ja esemetest koos kohese koristatud prahi äraveoga kella 9.00-ks.
3. Supluskoha kogu pindala koristamine prahist ka päeva jooksul vahemikus kella 9.00 – 21.00 ning prügikastide ületäitumise korral nende kohene tühjendamine ja ümbruse koristamine. Pikakari rannaparkla ja slipikaiparkla koristamine ( lisa 1 joonis 4 ).
4. Rannaliivalal keskkonnaohtliku prügi (plast, klaas, sigaretikonid) kokku korjamine ja utiliseerimine igapäevaselt kella 9.00-ks.
5. Rohumaa (5130 m2) niitmine vastavalt haljastute hoolduse nõuetele III astme hooldusintensiivsusega (mai, juuni, juuli, august, september).
6. Supluskoha liivaala (12 801 m2) mehaaniline sõelumine 20 cm sügavuselt kaks korda kuus 15. ja 30. kuupäevaks (juuni, juuli, august) ning 1 kord kuus aprillis 30. kuupäevaks, 1 kord kuus mais 30. kuupäevaks ja 1 kord kuus septembris 15. kuupäevaks, sh laste mänguväljakutel ja võrkpalliplatsil.
7. Laste mänguväljakutel, trenažööride ja võrkpalliplatsi alal paekivikillustiku (fraktsiooniga 16-60 mm) ja muude suuremate kivide koristus ning liiva tasandamine üks kord nädalas esmaspäeval.
8. Kahe korvpalli lauarõnga võrkude hooldus.
9. Ühe rannavõrkpalli võrgu hooldus. 
10. Spordiinventari (võrkpallivõrgud, korvpallirõngaste võrgud) soetamine ja paigaldus vastavalt Hankija esitaud nõudmisele.
11. Inventari igapäevane puhastus ja teisaldamine algsesse asendisse.
12. Prügikastide (rannaalal) igapäevane tühjendamine kella 9.00-ks ja üks kord nädalas (esmaspäeviti) konteinerite (2,5 m3) tühjendamine (ületäitumise korral tihedamini vastavalt vajadusele), määrdunud pindade puhastamine; Hankija määrab parandamist vajavate prügikastide ja konteinerite remondi, grafiti eemalduse ja värvimise vajaduse.
13. Iga esmaspäeva hommikuks kl 9 Katariina kai, korvpalliväljaku ja kaubanduse betoonplatsi prahi koristus ning pühkimine.
14. Puitplatvormide ja veepiirini viivate laudteede kasutuskorras hoidmine (purunenud laudade asendamine, platvormi tasakaalustamine, kruvide kinnitamine jms) hooajal.
15. Pikakari mängulaeva-väljaku pinkide aluste (4 tk) kasutuskorras hoidmine (purunenud laudade asendamine, platvormi tasakaalustamine, jms) hooajal.
16. Väliduši rikete korral teostada vee sulgemine ja duši kohene remont.
17. Infostendide korrasoleku tagamine.
18. Suplusvee analüüsi andmete (kleebis) lisamine infostendile hankijalt saadud informatsiooni alusel. Kleebised edastab hankija.
19. Pikakari slipikai kaldtee puhastamine.
20. Pikakari rannaalal olevate lipumastide (3 tk) korrasoleku tagamine, hoolduse ja remondi tegemine.
21. Inventari (pingid, riietumiskabiinid) kahjustumise korral nende remont või väljavahetamine.
22. Grillalade hooldamine (istepinkide lõhkumise korral remont või väljavahetamine). 
23. Vees olevate objektide maismaale toomine ja utiliseerimine vastavalt Hankija esitaud nõudmisele.
24. Ohtlike puude või puuokste lõikus vastavalt Raie- ja hoolduslõikusloa andmise korrale (www.riigiteataja.ee/akt/425052024041?leiaKehtiv) ja teistele asjaomastele õigusaktidele.



3. Pikakari supluskoha hooaja lõpetamise tööd 01. oktoobrist kuni 15. oktoobrini:
Tööde tähtpäev 15. oktoober
1. Väliduši demonteerimine ning viimine Kopli kalmistupargi (Kopli tn 69c) aedikusse.
2. Supluskoha inventari (rannapingid, prügikastid, jne) viimine Kopli kalmistupargi (Kopli tn 69c) aedikusse.
3. Väliduši platvormi ja veepiirini viivate laudteede demonteerimine ja Kopli kalmistupargi (Kopli tn 69c) aedikusse viimine.
4. Pikakari slipikai merest välja võtmine, korrastamine ja ladustamine Kopli kalmistupargi (Kopli tn 69c) aedikus.
5. Rannaliivalal keskkonnaohtliku prügi (plast, klaas, sigaretikonid) kokku korjamine ja utiliseerimine. 

